ai4bharat/Pralekha huggingface dataset:
অর্থমন্ত্রক
কেন্দ্রীয় রাষ্ট্রায়ত্ত সংস্থাগুলির মূলধনী ব্যয় সংক্রান্ত তৃতীয় পর্যালোচনা বৈঠকে অর্থমন্ত্রী
নয়াদিল্লি, ১৪ অগাস্ট, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ভিডিও কনফারেন্সের মাধ্যমে জাহাজ পরিবহণ মন্ত্রক, সড়ক পরিবহণ ও মহাসড়ক মন্ত্রক, আবাসন ও শহরাঞ্চল বিষয়ক মন্ত্রক, প্রতিরক্ষা মন্ত্রক এবং টেলিযোগাযোগ দপ্তরের সচিবদের সঙ্গে এক বৈঠকে পৌরহিত্য করেন। এই বৈঠকে উপরোক্ত মন্ত্রকগুলির অধীন ৭টি রাষ্ট্রায়ত্ত সংস্থার চেয়ারম্যান তথা ম্যানেজিং ডায়রেক্টররাও উপস্থিত ছিলেন। চলতি অর্থবর্ষে এই ৭টি রাষ্ট্রায়ত্ত সংস্থার মূলধন ব্যয় নিয়ে বৈঠকে পর্যালোচনা করা হয়। কোভিড-১৯ মহামারীর প্রেক্ষিতে আর্থিক গতি ত্বরান্বিত করতে সংশ্লিষ্ট সকল পক্ষের সঙ্গে অর্থমন্ত্রীর এটি তৃতীয় পর্যালোচনা বৈঠক।
২০২০-২১ অর্থবর্ষে ঐ ৭টি রাষ্ট্রায়ত্ত সংস্থার সম্মিলিত মূলধনী ব্যয়ের পরিমাণ স্থির হয়েছে ১ কোটি ২৪ লক্ষ ৮২৫ কোটি টাকা। ২০১৯-২০ অর্থবর্ষে ১ লক্ষ ২৯ হাজার ৮২১ কোটি টাকা মূলধনী ব্যয়ের লক্ষ্য পূরণের ক্ষেত্রে ঐ ৭টি রাষ্ট্রায়ত্ত সংস্থায় ইতিমধ্যেই ১ লক্ষ ১৪ হাজার ৭৩০ কোটি টাকা মূলধনী ব্যয় হয়েছে, যা মোট ব্যয়ের প্রায় ৮৮.৩৭ শতাংশ। ২০১৯-২০ অর্থবর্ষের প্রথম ত্রৈমাসিকে মূলধনী ব্যয়ের পরিমাণ ছিল ২০ হাজার ১৭২ কোটি টাকা  এবং ২০২০-২১ অর্থবর্ষের জুলাই পর্যন্ত ব্যয় হয়েছে ২৪ হাজার ৯৩৩ কোটি টাকা ।
পর্যালোচনা বৈঠকে অর্থমন্ত্রী ২০২০-২১ অর্থবর্ষে তৃতীয় ত্রৈমাসিকের শেষ নাগাদ ৫০ শতাংশ মূলধনী ব্যয়ের লক্ষ্য পূরণের জন্য ঐ ৭টি রাষ্ট্রায়ত্ত সংস্থার সামগ্রিক কাজকর্মে তীক্ষ্ণ নজর রাখার জন্য সংশ্লিষ্ট মন্ত্রকগুলির সচিবদের ধার্য ব্যয়ের উদ্দেশ্য পূরণে উপযুক্ত পরিকল্পনা প্রণয়ণের নির্দেশ দিয়েছেন।
ভারতীয় অর্থনীতির অগ্রগতিকে এগিয়ে নিয়ে যেতে কেন্দ্রীয় রাষ্ট্রায়ত্ত সংস্থাগুলির গুরুত্বপূর্ণ ভূমিকার কথা উল্লেখ করে শ্রীমতী সীতারমন রাষ্ট্রায়ত্ত সংস্থাগুলিকে তাঁদের লক্ষ্য পূরণে এবং ২০২০-২১ অর্থবর্ষে মূলধনী ব্যয়ের লক্ষ্য পূরণে উৎসাহিত করেন। তিনি বলেন, রাষ্ট্রায়ত্ত সংস্থাগুলির কাজকর্মের ফলাফলের ওপর কোভিড-১৯ এর প্রভাব থেকে অর্থনীতির স্বাভাবিক গতি পুনরুদ্ধারে বড় ভূমিকা রয়েছে।
রাষ্ট্রায়ত্ত সংস্থাগুলির চেয়ারম্যান তথা ম্যানেজিং ডায়রেক্টররা আজকের বৈঠকে কোভিড-১৯ মহামারীজনিত বিভিন্ন বাধা-বিপত্তির কথা উল্লেখ করেন। এই প্রেক্ষিতে অর্থমন্ত্রী বলেন, অপ্রত্যাশিত পরিস্থিতি মোকাবিলায় অতিসক্রিয় ভূমিকা গ্রহণের প্রয়োজন এবং সমবেত প্রয়াসের মাধ্যমে আমরা না কেবল ভালো সাফল্য অর্জন করতে পারবো, সেই সঙ্গে ভারতীয় অর্থনীতিকেও উদ্দেশ্য পূরণের লক্ষ্যে এগিয়ে নিয়ে যেতে পারবো।
(CG/BD/SB
রেলমন্ত্রক
ভারতীয় রেলে ঐতিহ্য সংরক্ষণ
নতুন দিল্লি, ২৪ মার্চ, ২০২১
বাষ্প চালিত লোকোমটিভ রক্ষাণাবেক্ষণ, পার্বত্য রেল পথ সংরক্ষণ, পার্বত্য রেল পথ ভিত্তিক পর্যটনের প্রসার, রেল সংগ্রহশালার আধুনীকিকরণ, ভবন ও শিল্পকলা সংরক্ষণ, ডিজিটালাইজেশন এবং রেল ঐতিহ্য সংরক্ষণ বিষয়ে প্রচার ইত্যাদি ক্ষেত্রের ওপর ঐতিহ্য সংরক্ষণে বিস্তারিত নির্দেশিকা প্রকাশিত হয়েছে। ভারতীয় রেলের আওতায় ২১টি রেল সংগ্রহশালা, ১৬টি ঐতিহ্যপূর্ণ গ্যালাটি এবং ৯টি ঐতিহ্যবাহী পার্ক রয়েছে। এমনকি দার্জিলিং হিমালয়ান রেলওয়ে, নীলগিরি মাউনটেন্ট রেলওয়ে, কালকা সিমলা রেলওয়ে, মাথেরন লাইট রেলওয়ে এবং কাংড়া ভ্যালি রেলওয়ে – এই পাঁচটি পার্বত্য রেল পথ রয়েছে ভারতীয় রেলের অধীনে। এর মধ্যে দার্জিলিং হিমালয়ান রেলওয়ে, কালকা সিমলা রেলওয়ে এবং মাথেরন লাইট রেলওয়ে – এই তিনটি পার্বত্য রেল পথকে ইউনেসকো বিশ্ব ঐতিহ্যবাহী স্থান হিসেবে ঘোষণা করেছে।
লোকসভায় আজ এক প্রশ্নের লিখিত প্রশ্নের উত্তরে একথা জানিয়েছেন কেন্দ্রীয় রেল, বাণিজ্য ও শিল্প, ক্রেতা সুরক্ষা, খাদ্য ও গণবন্টন দপ্তরের মন্ত্রী পীযূষ গোয়েল।
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৪৯ কোটি করোনা প্রতিষেধক টিকা দেওয়ার সীমা অতিক্রম করেছে
গত ২৪ ঘন্টায় ৫৮ লক্ষ টিকা দেওয়া হয়েছে
সুস্থতার হার বর্তমানে হয়েছে ৯৭.৩৬ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৪৪ হাজার ৬৪৩
ভারতে সুস্পষ্টভাবে আক্রান্তের সংখ্যা  মোট আক্রান্তের ১.৩০ শতাংশ
দৈনিক আক্রান্তের হার  বিগত দুমাস ধরে যা ৫ শতাংশের নিচে
নতুন দিল্লি, ০৬ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে গতকাল সামগ্রিকভাবে ৪৯ কোটি অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৪৯ কোটি ৫৩ লক্ষ ২৭ হাজার ৫৯৫ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী গত ২৪ ঘন্টায় ৫৭ লক্ষ ৯৭ হাজার ৮০৮ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ২৪ হাজার ১০১ জন স্বাস্থ্যকর্মী প্রথম ডোজ এবং ৭৯ লক্ষ ৩৫ হাজার ৭৩৮ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮০ লক্ষ ২২ হাজার ৯৮৮ জন কর্মী প্রথম ডোজ এবং ১ কোটি ১৫ লক্ষ ৯৭ হাজার ৪৫৪ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৬ কোটি ৯৭ লক্ষ ২৯ হাজার ৫০৭ জন প্রথম ডোজ এবং ১ কোটি ০৮ লক্ষ ০৭ হাজার ৮৬৬ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১০ কোটি ৯৯ লক্ষ ২০ হাজার ৩৭৭ জন প্রথম ডোজ এবং ৪ কোটি ১৫ লক্ষ ০১ হাজার ৯০২ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ৭৬ লক্ষ ৩৪ হাজার ০৫৭ জন প্রথম ডোজ এবং ৩ কোটি ৭৮ লক্ষ ৫৩ হাজার ৫৮৫ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১০ লক্ষ, ১৫ হাজার ৮৪৪ জন সুস্থ হয়ে উঠেছেন। গত ২৪ ঘন্টায় ৪১ হাজার ০৯৬ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৩৬ শতাংশ। দেশে গত ২৪ ঘন্টায় ৪৪ হাজার ৬৪৩ জন নতুন করে আক্রান্ত হয়েছেন। বিগত ৪০ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪ লক্ষ ১৪ হাজার ১৫৯। বর্তমানে মোট আক্রান্তের চেয়ে যা ১.৩০ শতাংশ।
গত ২৪ ঘন্টায় দেশে মোট ১৬,৪০,২৮৭ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৭ কোটি ৬৫ লক্ষ ৩৩ হাজার ৬৫০ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.৪১ শতাংশ। দৈনিক ভিত্তিতে এই হার আজ ২.৭২ শতাংশ। দৈনিক ভিত্তিতে আক্রান্তের হার লাগাতার ৬০ দিন ধরে ৫ শতাংশের নিচে রয়েছে।
CG/ SB
(Visitor Counter : 161
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণে ১০০ কোটি ৫৯ লক্ষেরও বেশি ডোজ দেওয়া হয়েছে
গত ২৪ ঘন্টায় টিকা নিয়েছেন ৬১ লক্ষের বেশি মানুষ
কোভিড মুক্ত হওয়ার হার বর্তমানে ৯৮.১৬ শতাংশ
গত ২৪ ঘণ্টায় নতুন করে সংক্রমিত হয়েছেন ১৫ হাজার ৭৮৬ জন
ভারতে সক্রিয় সংক্রমিতের সংখ্যা ১ লক্ষ ৭৫ হাজার ৭৪৫
সাপ্তাহিক সংক্রমিতের হার ১.৩১ শতাংশ, যা গত ১১৯ দিন ধরে ৩ শতাংশের নীচে রয়েছে
নতুনদিল্লি, ২২শে সেপ্টেম্বর, ২০২১
দেশে এ পর্যন্ত ১,০০,৫৯,০৪,৫৮০ টি টিকার ডোজ দেওয়া হয়েছে। গতকাল টিকা দেওয়া হয়েছে ৬১,২৭,২৭৭ জনকে।
স্বাস্থ্যকর্মীদের মধ্যে ১,০৩,৭৭,৮২১ জন টিকার প্রথম ডোজ এবং ৯১,১৮,৫৬৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩, ৬৮,৬৮৯ জন প্রথম ডোজ এবং ১,৫৪,৩৬,৮৯৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪০,২২,২১,৪৪২ জন এবং দ্বিতীয় ডোজ পেয়েছেন ১১,৯৯,৫৩,০০৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৭,০৬,৮১,০২৮ জন। আর দ্বিতীয় ডোজ পেয়েছেন ৮,৯০,৩৮,০৬১ জন। যাঁদের বয়স ৬০-এর ওপরে তাঁদের মধ্যে ১০,৭৪,০৩,৫৯৩ জন প্রথম ডোজ এবং ৬,২৭, ৭১,২৪৩ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৮ হাজার ৬৪১ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৫ লক্ষ ১৪ হাজার ৪৪৯ জন সুস্থ হয়ে উঠেছেন। জাতীয় আরোগ্য লাভের হার ৯৮.১৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১৫হাজার ৭৮৬ জন। গত ১১৭ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৭৫ হাজার ৭৪৫ জন চিকিৎসাধীন। দেশে মোট সংক্রমিতের মাত্র ০.৫১ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৩ লক্ষ ২৪ হাজার ২৬৩টি নমুনা পরীক্ষা করা হয়েছে। এ পর্যন্ত দেশে ৫৯ কোটি ৭০ লক্ষ ৬৬ হাজার ৪৮১টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৩১ শতাংশ এবং দৈনিক সংক্রমণের হার ১.১৯ শতাংশ। গত ৫৩ দিন ধরে দৈনিক সংক্রমণের হার ৩ শতাংশের কম আর ১৩৬ দিন ধরে ৫ শতাংশের কম।
CG/CB/NS
(Visitor Counter : 115
পর্যটনমন্ত্রক
কেন্দ্রীয় পর্যটন মন্ত্রকের উদ্যোগে দেখো আপনা দেশ ওয়েবিনার সিরিজের আওতায় “হিমালয়ে ট্রেকিং-অপূর্ব অভিজ্ঞতা” শীর্ষক ৩২ তম ওয়েব ভিত্তিক আলোচনা সভা
নয়াদিল্লী, ১৫ জুন, ২০২০
ভারতে হিমালয় পর্বতকে কেন্দ্র করে পর্যটন সম্ভাবনা এবং অপূর্ব অভিজ্ঞতার কথা তুলে ধরতে কেন্দ্রীয় পর্যটন মন্ত্রক দেখো আপনা দেশ ওয়েবিনার সিরিজের আওতায় শনিবার  “হিমালয়ে ট্রেকিং-অপূর্ব অভিজ্ঞতা” শীর্ষক ৩২ তম ওয়েব ভিত্তিক আলোচনা সভার আয়োজন করে। ভারতীয় হিমালয় অঞ্চলে কোনো পর্যটক গেলে দেখতে পারেন প্রকৃতির অপূর্ব রূপ, তুষার ঢাকা পাইন বন। এই দৃশ্য সারা বিশ্বের যেকোন বয়সী মানুষকে মোহিত করতে পারে। এর সাথে সাথে শারীরিক সক্ষমতাও বাড়িয়ে তুলতে পারে। এই ট্রেকের মাধ্যমে বন্ধুত্বপূর্ণ স্থানীয় গ্রামবাসীদের সঙ্গে মধুর সম্পর্ক স্থাপন, হ্রদ, নদী, চারণ ভূমির অপরূপ দৃশ্য দেখতে পারেন পর্যটকরা যা তাদের আজীবনকাল মধুর স্মৃতি হয়ে থাকবে। কেন্দ্রীয় পর্যটন মন্ত্রক ভারতের সমৃদ্ধ বৈচিত্র্যকে তুলে ধরতেই এক ভারত শ্রেষ্ঠ ভারতের আওতায় এই ওয়েবভিত্তিক আলোচনা সভার আয়োজন করেছে।
এদিনের এই আলোচনা সভাটি পরিচালনা করেন কেন্দ্রীয় পর্যটন মন্ত্রকের অতিরিক্ত মহানির্দেশক রুপিন্দর ব্রার। আলোচনা সভায় উপস্থিত ছিলেন শেয়ার্ড রিয়েচ-এর সহ প্রতিষ্ঠাতা তথা অধিকর্তা অনুপম সিং, দ্যা বার্কেট লিস্ট ট্রাভেল কোম্পানীর সহ প্রতিষ্ঠাতা পরাগ গুপ্ত। অনুষ্ঠানে শ্রী অনুপম সিং হিমালয় পর্বতশ্রেণীর প্রতিটি শৃঙ্গ, প্রাকৃতিক দৃশ্য, অপরূপ মনোরম পরিবেশ, সূর্যাস্তের সময় পাহাড়ের গায়ে রঙের খেলা'র কথা তুলে ধরেন। একইসঙ্গে তিনি এই ট্রেকিং-এর পর্যটকরা কিভাবে যাবেন সেই বিষয়গুলিকেও তুলে ধরেন। শ্রী সিং বলেন, এই ট্রেকের জন্য শারীরিক সক্ষমতা, সুনির্দিষ্ট পোশাক এবং সরঞ্জামেরও প্রয়োজন রয়েছে। যেকোনো অপ্রত্যাশিত পরিস্থিতির জন্য প্রস্তুত থাকতে হবে। ট্রেকিং করার সময় পেছনে না তাকিয়ে সামনের দিকে এগিয়ে যেতে হবে। তিনি বলেন, উঁচুতে উঠার কোনো অসুখ বা সমস্যা থাকলে এ ধরণের ট্রেকিং এড়িয়ে যাওয়ায় উচিত। ট্রেকিং-এ পথ প্রদর্শকের কথা মেনে চলতে হবে এবং কোনো শর্টকাট নেওয়ার দরকার নেই। তিনি বলেন, এখানে পারিবারিক ট্রেকিং খুবই মজাদার এবং আকর্ষনীয়।
অনুষ্ঠানের উপস্থাপক শ্রী অনুপম সিং এবং শ্রী পরাগ গুপ্ত উত্তরাখন্ডের কুড়িপাশ, ব্রহ্মতাল গড়ওয়াল অঞ্চলে হারকিদুন উপত্যকা, লাদাখে ফুটোকসর গ্রাম এবং রুপকুন্ডে ট্রেকিং করার বিষয়ে বিস্তারিত ব্যাখ্যা দেন। একইসঙ্গে এই অঞ্চলগুলি ট্রেকিং করার অভিজ্ঞতার কথা অনুষ্ঠানে অংশগ্রহণকারী সকলের সাথে ভাগ করে নেন।
উপস্থাপকরা জানান, পর্যটকরা নিজের পছন্দের মতো এই ট্রেকগুলি বেছে নিতে পারেন। বেশিরভাগ ট্রেকিং-এই স্থানীয় গাইড রয়েছে এবং এর জন্য যেকোনো ট্যুর অপারেটরদের সঙ্গে যোগাযোগ করা যেতে পারে। একজন দায়িত্বশীল ট্রেকারকে বেশকিছু বিধি নিষেধ মেনে চলতে হবে বলেও তারা জানান। উপস্থাপকরা বলেন, ট্রেকিং-এর সময় যাত্রাপথে কোনো নোংরা বা জঞ্জাল ফেলা যাবেনা। প্রাণী ও পাখিদের বিরক্ত করা যাবেনা। অযথা কোনো আওয়াজ না করারও পরামর্শ দিয়েছেন তারা। একইসঙ্গে স্থানীয়দের সম্মান, রীতিনীতি মেনে চলারও পরামর্শ দিয়েছেন তাঁরা ।
কেন্দ্রীয় পর্যটন মন্ত্রকের আয়োজিত এই ওয়েবিনার সিরিজগুলি এখন মন্ত্রকের সোশ্যাল মিডিয়া এবং ইউটিউবেও দেখা যেতে পারে। এরজন্য ইউটিউবের https://www.youtube.com/channel/UCbzIbBmMvtvH7d6Zo_ZEHDA/featured এই লিঙ্কে ক্লিক করুন।
আগামী ১৯শে জুন সকাল ১১টায় পরবর্তী ওয়েবিনারের আয়োজন করা হয়েছে। এর বিষয় ভাবনা হল ‘সংকটের সময়ে যোগ এবং সুস্থতার জন্য আহ্বান’।
(CG/SS/NS
সংস্কৃতিমন্ত্রক
গুগ্ল আর্টস অ্যান্ড কালচারের সহযোগিতায় এনসিএসএম পক্ষ থেকে স্মরণীয় উদ্ভাবন ও আবিষ্কারগুলি নিয়ে প্রদর্শনী
নয়াদিল্লি, ৭ মার্চ, ২০১৯
কেন্দ্রীয় সংস্কৃতি মন্ত্রকের অধীন ন্যাশনাল কাউন্সিল অফ সায়েন্স মিউজিয়াম  গুগ্ল আর্টস অ্যান্ড কালচারের সহযোগিতায় চিরস্মরণীয় উদ্ভাবন ও আবিষ্কারগুলি নিয়ে এক অনলাইন প্রদর্শনী আয়োজন করেছে। এই প্রদর্শনী ‘ওয়ান্স আপন এ ট্রাই : এপিক জার্নিজ অফ ইনভেনশন অ্যান্ড ডিসকভারি’ নামে নামাঙ্কিত করা হয়েছে। আজ  এই প্রদর্শনীর সূচনা হয়েছে। প্রদর্শনীতে ২৩টি দেশের ১১০টিরও বেশি অগ্রণী প্রতিষ্ঠানের বিভিন্ন সংগ্রহ, গল্প এবং মেধাসম্বলিত নিদর্শন স্থান পেয়েছে। এ ধরণের প্রদর্শনী আয়োজনের উদ্দেশ্য হল দশকের পর দশক ধরে উদ্ভাবন ক্ষেত্রে গুরুত্বপূর্ণ সাফল্যগুলির পিছনে যে মেধা রয়েছে তা তুলে ধরা। ভারতের বিজ্ঞান ও প্রযুক্তি ক্ষেত্রে সুদীর্ঘ এবং গৌরবময় যে ঐতিহ্য রয়েছে সেগুলির ওপর আলোকপাত করে এনসিএসএম-এর পক্ষ থেকে ছ’টি মতবিনিময় তথা প্রদর্শনীর আয়োজন করা হয়েছে। এই বিষয়গুলি হল – সুপ্রাচীন সিন্ধু সভ্যতা থেকে বিজ্ঞান ও প্রযুক্তির সুদীর্ঘ যাত্রাপথ; আয়ুর্বেদ – এই চিকিৎসা পদ্ধতিতে ভারতের অবদান; প্রাচীন ভারতীয় অস্ত্রপচার সম্পর্কিত জ্ঞান : সুশ্রুত সংহিতা; রসশালা বা প্রাচীন ভারতীয় রসায়ন গবেষণাগার; সুগন্ধী প্রস্তুতে ভারতীয় জ্ঞান বা আতর এবং ভারতীয় উপমহাদেশের বাদ্যযন্ত্র।
এই প্রদর্শনীগুলি দেখার পাশাপাশি, দেশ ও বিদেশের শ্রোতা ও দর্শকরা ন্যাশনাল সায়েন্স সেন্টার, দিল্লি এবং কলকাতা সায়েন্স সিটির সঙ্গে অনলাইনে যুক্ত হতে পারবেন এবং সংশ্লিষ্ট বিষয়গুলি নিয়ে নিজেদের বক্তব্য পেশের সুযোগ পাবেন।
CG/BD/DM
(Visitor Counter : 78
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ইনিশিয়াল পাবলিক অফারের মাধ্যমে স্টক এক্সচেঞ্জে এক্সপোর্ট ক্রেডিট গ্যারান্টি কর্পোরেশন লিমিটেড-এর তালিকা ভুক্তির অনুমোদন দিয়েছে
নতুন দিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনীতি বিষয়ক ক্যাবিনেট কমিটি এক্সপোর্ট ক্রেডিট গ্যারান্টি কর্পোরেশন লিমিটেড -কে সেবি’র  বিধি ২০১৮-র আওতায় ইনিশিয়াল পাবলিক অফার -র মাধ্যমে স্টক এক্সচেঞ্জে তালিকাভুক্ত করার অনুমোদন দিয়েছে।
ইসিজিসি লিমিটেড হলো কেন্দ্রীয় সরকারের একটি সম্পূর্ণ মালিকানাধীন কেন্দ্রীয় রাষ্ট্রায়ত্ত সংস্থা। এই সংস্থা রপ্তানি ক্ষেত্রে প্রতিযোগিতামূলক উন্নতির লক্ষ্যে নির্দিষ্ট পরিষেবা দিয়ে থাকে। ২০২৫-২৬ সালের মধ্যে এই সংস্থার সর্বোচ্চ ঋণ ১ লক্ষ কোটি টাকা থেকে বেড়ে ২.০৩ লক্ষ কোটি টাকায় দাঁড়াবে।
ইসিজিসি লিমিটেড স্টক এক্সচেঞ্জে তালিকাভুক্তি হওয়ার সংস্থার প্রকৃত মূল্য নির্ধারিত হবে, সংস্থার ইক্যুইটি শেয়ারে জনসাধারণের অংশগ্রহণকে উৎসাহিত করবে, ‘সাধারণ মানুষের মালিকানা’ বিষয়ে প্রচার চালাবে এবং স্বচ্ছতা ও বৃহত্তর দায়বদ্ধতার মাধ্যমে কর্পোরেট সংস্থা হিসেবে পরিচালিত হবে।
এর ফলে ইসিজিসি বাজার থেকে বা আইপিও বা পরবর্তী ফলো-অন পাবলিক অফার -এর মাধ্যমে নতুন মূলধন সংগ্রহ করতে পারবে। বিনিয়োগ থেকে প্রাপ্ত অর্থ সামাজিক ক্ষেত্রে একাধিক প্রকল্পে খরচ করা হবে।
CG/SS/SKD/
(
কেন্দ্রীয়মন্ত্রিসভা
প্রধানমন্ত্রী কিষাণ সম্মান নিধি -র অন্তর্গত সুবিধাভোগীদের আধার সংযোগের ছাড়ে অনুমোদন কেন্দ্রীয় মন্ত্রিসভার
নয়াদিল্লি, ০৯ অক্টোবর, ২০১৯
প্রধানমন্ত্রী কিষাণ সম্মান নিধি প্রকল্পের অন্তর্গত সুবিধাভোগীদের অর্থ সরাসরি ব্যাঙ্ক অ্যাকাউন্টে চলে যায়। এর জন্য ব্যাঙ্ক অ্যাকাউন্টের সঙ্গে বাধ্যতামূলক আধার সংযোগের ক্ষেত্রে ছাড়ে অনুমোদন দিল কেন্দ্রীয় মন্ত্রিসভা। দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এই অনুমোদন দেওয়া হয়।
যেসব কৃষকের নিজস্ব জমি রয়েছে, তাঁরা বছরে ৬ হাজার টাকা করে এই প্রকল্পে সাহায্য পেয়ে থাকেন। প্রতি চার মাস অন্তর তিন বার ২ হাজার টাকা করে সরাসরি সুবিধাভোগীদের ব্যাঙ্ক অ্যাকাউন্টে চলে যায় এই টাকা। ২০১৮’র ডিসেম্বর থেকে ২০১৯ – এর মার্চ পর্যন্ত প্রথম দফার এবং ২০১৯ – এর এপ্রিল থেকে জুলাই পর্যন্ত দ্বিতীয় দফার টাকা যেসব সুবিধাভোগীরা পেয়েছিলেন, তাঁদের ২০১৯ – এর পয়লা আগস্ট এই প্রকল্পে তৃতীয় দফার টাকা ইতিমধ্যেই অনুমোদন করা হয়েছে। আসাম, মেঘালয়, জম্মু ও কাশ্মীরে ব্যাপক সংখ্যক কৃষকদের আধার কার্ড না থাকার কারণে ২০২০’র ৩১শে মার্চ পর্যন্ত ব্যাঙ্ক অ্যাকাউন্টের সঙ্গে বাধ্যতামূলক আধার সংযোগের ক্ষেত্রে এই ছাড় পাবে।
এরফলে, কৃষকরা রবিশস্যের মরশুমে যথেষ্ট উপকৃত হবেন। শস্য কাটা, মাটি প্রস্তুত, জলসেচ এবং অন্যান্য ক্ষেত্রেও কৃষকরা যথেষ্টই লাভবান হবেন। ব্যাঙ্ক অ্যাকাউন্টের সঙ্গে বাধ্যতামূলক আধার সংযোগের ছাড় চলতি বছরে ৩০শে নভেম্বর পর্যন্ত দেওয়া হবে। এ পর্যন্ত এই প্রকল্পে ২৭ হাজার কোটি টাকা মঞ্জুর করা হয়েছে। প্রথম দফায় এই প্রকল্পে ৬ কোটি ৭৬ লক্ষ ৭৬ হাজার ৭৩, দ্বিতীয় দফায় ৫ কোটি ১৪ লক্ষ ২৭ হাজার ১৯৫ এবং তৃতীয় দফায় ১ কোটি ৭৪ লক্ষ ২০ হাজার ২৩০ জন কৃষক উপকৃত হয়েছেন।
CG/SS/SB
(Visitor Counter : 53
ইস্পাতমন্ত্রক
ভারতীয় স্টিল প্রস্তুতকারী সংস্থার সংগঠনের সদস্যদের সঙ্গে বৈঠকে কেন্দ্রীয় ইস্পাত মন্ত্রী বলেছেন ন্যাশনাল ইনফ্রাসট্রাকচার পাইপ লাইন ও গ্রামাঞ্চলে দেশে তৈরি ইস্পাতের ব্যবহার বাড়াতে প্রয়োজনীয় ব্যবস্থা নেওয়া হচ্ছে
নয়াদিল্লী, ২০ সেপ্টেম্বর, ২০২১
কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং ভারতীয় ইস্পাত নির্মাণ সংস্থাগুলির সংগঠন আইএসএ-এর প্রতিনিধিদের সঙ্গে মতবিনিময় করেন। এই সংগঠনের সদস্য সংস্থাগুলি দেশে ৯০ শতাংশ ইস্পাত উৎপাদন করে। আজকের আলোচনায় এএম/এনএস ইন্ডিয়ার কর্ণধার দিলীপ ওমেন, সেলের চেয়ারপার্সন সোমা মন্ডল, টাটা স্টিলের টি ভি নরেন্দ্রন, জেএসডাব্লু-এর সজ্জন জিন্দল, জেএসপিএল-এর নবীন জিন্দল সহ ইস্পাত শিল্পের সঙ্গে যুক্ত ব্যক্তিরা উপস্থিত ছিলেন। আলোচনায় ইস্পাতের চাহিদা তৈরি, উৎপাদন ভিত্তিক উৎসাহ প্রকল্প, জাতীয় খনি সূচকের প্রজ্ঞাপন, পণ্য পরিবহণের বিভিন্ন সমস্যা, বিভিন্ন প্রকল্পের ছাড়পত্র, লজিস্টিক বিভিন্ন বিষয় নিয়ে আলোচনা হয়েছে।
মন্ত্রী বৈঠকে সরকারের পক্ষ থেকে সব ধরণের সহযোগিতার আশ্বাস দিয়েছেন। আবাসন, গ্যাস শিল্প, জলের পাইপ লাইনের মতো বিভিন্ন ক্ষেত্রে ইস্পাতের ব্যবহার বাড়ানোর ওপর প্রচার চালানো হবে। ইস্পাত শিল্পের সঙ্গে সম্পৃক্ত বিভিন্ন বিষয় নিয়ে আলাপ-আলোচনার জন্য মন্ত্রী ইস্পাত মন্ত্রকের আধিকারিকদের সক্রিয় হওয়ার পরামর্শ দেন। উৎসাহ ভিত্তিক উৎপাদন প্রকল্পের নীতি-নির্দেশিকা দ্রুত প্রকাশ করার জন্য তিনি প্রয়োজনীয় পদক্ষেপ নেওয়ার নির্দেশ দিয়েছেন। জলপথে ইস্পাতের পরিবহণের বিষয় নিয়েও বৈঠকে আলোচনা হয়। রাজ্য সরকারগুলি এবং কেন্দ্রের বিভিন্ন মন্ত্রকের সঙ্গে ইস্পাত শিল্পের বিভিন্ন সমস্যার সমাধানের জন্য নিয়মিত আলোচনা চালানোর ওপর গুরুত্ব দেওয়া হয়েছে। ইস্পাত শিল্পের কাঁচামাল এবং উৎপাদিত সামগ্রী মূলত রেলপথে পরিবহণ হওয়ায় মন্ত্রী রেল মন্ত্রকের সঙ্গে নিয়মিত যোগাযোগ রাখার ওপর গুরুত্ব দেন। পরিবেশ দূষণ রোধে হাইড্রোজেনকে জ্বালানী হিসেবে ব্যবহার করার তিনি পরামর্শ দিয়েছেন।
আইএসএ-র সদস্যরা মন্ত্রকের সক্রিয় ভূমিকার প্রশংসা করেন। ১৪৫ রকমের ভারতীয় মানের ইস্পাতের জন্য কোয়ালিটি কন্ট্রোল অর্ডার সংক্রান্ত প্রজ্ঞাপন প্রকাশিত হওয়ায় তাঁরা সন্তোষ প্রকাশ করেছেন। এর বাস্তবায়নের জন্য প্রয়োজনীয় পদক্ষেপ নিতে আইএসএ অনুরোধ করেছে। এর ফলে আগামীদিনে ইস্পাত শিল্পে বিনিয়োগ বাড়বে। বৈঠকে কাঁচামাল সরবরাহ এবং লজিস্টিকের বিভিন্ন সমস্যা নিয়ে আলোচনা হয়। ২০২১এর এমএমডিআর সংশোধনী আইন অনুযায়ী জাতীয় খনিজ পদার্থ সূচক দ্রুত চালু করার জন্য তারা প্রয়োজনীয় ব্যবস্থা গ্রহণে সরকারকে অনুরোধ জানিয়েছে। দেশে ইস্পাতের চাহিদা বাড়ানোর জন্য মন্ত্রকের সাহায্য চাওয়া হয়েছে। বিভিন্ন ইস্পাত প্রকল্পে পরিবেশ ও বন দপ্তরের ছাড়পত্রের বিষয় নিয়েও আলোচনা হয়েছে।
মন্ত্রী জানান ইস্পাত মন্ত্রক আত্মনির্ভর ভারত অভিযানকে সফল করার জন্য অঙ্গীকারবদ্ধ। অতিক্ষুদ্র, ক্ষুদ্র ও মাঝারি শিল্পোদ্যোগ ছোট-বড় বিভিন্ন সংস্থার সঙ্গে মন্ত্রক আগের মতোই এখনও নিয়মিত যোগাযোগ রেখে চলবে। আজাদি কা অমৃত মহোৎসব উদযাপনের অঙ্গ হিসেবে শিল্প সংস্থাগুলিকে বিভিন্ন কর্মসূচি গ্রহণ করার পরামর্শ দেওয়া হয়েছে।
CG/CB/NS
(Visitor Counter : 94
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১১৬ কোটি ৫০ লক্ষেরও বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ১৫ কোটি ৫৪ লক্ষেরও বেশি টিকার ডোজ রয়েছে
নতুন দিল্লি, ০৫ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১১৬ কোটি ৫০ লক্ষ ৩৯ হাজার ৭৬৫টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ৫৪ লক্ষ ৫৪ হাজার ৫৫১টি ডোজ হাতে রয়েছে।
CG/SS/SKD/
(Visitor Counter : 100
নারীওশিশুবিকাশমন্ত্রক
নারী ও শিশু বিকাশ মন্ত্রকের ভারতীয় পোষণ কৃষি কোষের সূচনা
নয়াদিল্লি, ১৮ নভেম্বর, ২০১৯
কেন্দ্রীয় নারী ও শিশু বিকাশ এবং বস্ত্র মন্ত্রী শ্রীমতী স্মৃতি জুবিন ইরানি বিল ও মেলিন্ডা গেটস্ ফাউন্ডেশনের বিল গেটস্ - এর সঙ্গে আজ নতুন দিল্লিতে ভারতীয় পোষণ কৃষি কোষ  – এর সূচনা করেন। পুষ্টির মানোন্নয়নের লক্ষ্যে দেশের ১২৮টি কৃষি – জলবায়ু অঞ্চলের বিভিন্ন শস্য ভান্ডার এর মাধ্যমে গড়ে তোলা হবে।
নারী ও শিশু বিকাশ মন্ত্রকের কর্মসূচি সূচনা সচিব শ্রী রবীন্দ্র পানোয়ার বিল ও মেলিন্ডা গেটস্ ফাউন্ডেশনের ভারতের নির্দেশক শ্রী হরি মেননের হাতে সমঝোতা সংক্রান্ত চিঠি তুলে দেন। এই অনুষ্ঠানে বিশিষ্ট কৃষি বিজ্ঞানী ডঃ এমএস স্বামীনাথন বলেন, দেশের পুষ্টি অভিযানে পাঁচ দফা কর্মসূচিকে বাস্তবায়িত করা হবে। এগুলি হ’ল –
১) মহিলা, গর্ভবতী মহিলা ও শিশুদের প্রয়োজনে ক্যালোরি-সম্পন্ন খাদ্য নিশ্চিতকরণ,
২) মহিলা ও শিশুদের প্রোটিনের ঘাটতি হ্রাসের লক্ষ্যে ডালশস্য খাওয়ানো,
৩) ভিটামিন এ এবং বি, আয়রণ ও জিঙ্কের মতো উপাদান খাদ্যে নিশ্চিত করার লক্ষ্যে ব্যবস্থা গ্রহণ।
৪) বিশুদ্ধ পানীয় জল সরবরাহ নিশ্চিত করা এবং
৫) গ্রামে যেসব শিশুর বয়স ১০০ দিনের কম, সেইসব শিশু ও তাদের মায়েদের মধ্যে পুষ্টি সম্পর্কিত সচেতনতা বৃদ্ধি।
নারী ও শিশু বিকাশ মন্ত্রী তাঁর ভাষণে বলেন, প্রধানমন্ত্রীর স্বপ্ন পূরণের লক্ষ্যে কৃষক ও সুশীল সমাজের প্রতিনিধিরা দেশে পুষ্টি অভিযানের প্রচার চালানোর লক্ষ্যে অগ্রণী কারিগরি সংস্থার মঞ্চ গঠনের মধ্য দিয়ে দেশের নাগরিকদের পুষ্টির চাহিদা মেটানোর লক্ষ্যে প্রয়োজনীয় কৃষি উৎপাদন সুনিশ্চিত করা হচ্ছে। প্রধানমন্ত্রী মাতৃবন্দনা যোজনা কর্মসূচির আওতায় ২০১৩ সাল থেকে মাতৃত্বকালীন মৃত্যু হার ২৬.৯ শতাংশ কমানো সম্ভব হয়েছে। কারণ, ১ কোটি সুবিধাভোগী এই কর্মসূচির সুফল লাভ করেছেন। মন্ত্রী ১৩ লক্ষ অঙ্গনওয়াড়ি কর্মীকে এই সাফল্যের জন্য অভিনন্দন জানান।
২
এই সমস্ত কর্মীরা ৮ কোটি ৫০ লক্ষ উপভোক্তার কাছে পৌঁছতে পেরেছেন এবং ডিজিটাল পদ্ধতিতে প্রতিদিন ড্যাশবোর্ডের সাহায্যে তথ্য কেন্দ্রীয় সরকারের কাছে পাঠাতে পেরেছে।
বিল গেটস্ তাঁর ভাষণে বলেন, মহিলা, সন্তান সম্ভবা মহিলা ও শিশুদের মধ্যে পুষ্টির অভাব দূরীকরণের লক্ষ্যে বিল ও মেলিন্ডা গেটস্ ফাউন্ডেশন সচেষ্ট। এই সমস্যার সমাধানের মধ্য দিয়ে ভারতের উন্নতি ত্বরান্বিত হবে। নারী ও শিশু বিকাশ প্রতিমন্ত্রী শ্রীমতী দেবশ্রী চৌধুরী, মন্ত্রকের উচ্চ-পদস্থ আধিকারিকরা ছাড়াও কৃষি, মানবসম্পদ উন্নয়ন, নীতি আয়োগ, প্রধানমন্ত্রীর দপ্তর, ইউনিসেফ, বিশ্ব ব্যাঙ্ক এবং সুশীল সমাজের প্রতিনিধিরা এই অনুষ্ঠানে উপস্থিত ছিলেন।
SSS/CB/SB
(Visitor Counter : 72
প্রতিরক্ষামন্ত্রক
সেনাবাহিনীর নিয়োগ শিবির সেকেন্দ্রাবাদে ১৫ জানুয়ারি থেকে শুরু হচ্ছে
নয়াদিল্লি, ১৩ নভেম্বর, ২০২০
হেডকোয়ার্টার্স ইউনিট কোটার আওতায় সেনাবাহিনীর নিয়োগ শিবির আগামী ১৮ জানুয়ারি থেকে ২৮ ফেব্রুয়ারি পর্যন্ত সেকেন্দ্রাবাদের এওসি কেন্দ্রে আয়োজন করা হচ্ছে। এই শিবির থেকে সোলজার টেকনিক্যাল, সোলজার জেনারেল ডিউটি, সোলজার ট্রেডসম্যান এবং আউটস্ট্যান্ডিং স্পোর্টসম্যান কোটায় নিয়োগ করা হবে। আউটস্ট্যান্ডিং স্পোর্টসম্যান কোটায় সেনাবাহিনীতে যোগ দেওয়ার জন্য আগ্রহী সকলকে আগামী ১৫ জানুয়ারি ট্রায়ালের জন্য সকাল ৮টায় সেকেন্দ্রাবাদের এওসি কেন্দ্রে থাপার স্টেডিয়ামে উপস্থিত হতে বলা হয়েছে।
আউটস্ট্যান্ডিং স্পোর্টসম্যান কোটায় যে সমস্ত ক্রীড়াবিদ জাতীয় ও আন্তর্জাতিক স্তরের প্রতিযোগিতায় অংশগ্রহণ করেছেন, তাঁদের নিয়োগ করা হবে। যে সমস্ত ক্রীড়া থেকে নিয়োগ করা হবে তার মধ্যে রয়েছে - বক্সিং, ফুটবল, ভলিবল, বাস্কেটবল, হ্যান্ডবল, হকি, সুইমিং, রেসলিং, অ্যাথলিটিক্স এবং কবাডি। অবশ্য সেনাবাহিনীর পক্ষ থেকে স্পোর্টস কোটায় নিয়োগের ক্ষেত্রে বলা হয়েছে, জাতীয় ও আন্তর্জাতিক স্তরে অংশগ্রহণের শংসাপত্র যেদিন ট্রায়াল নেওয়া হবে, সেদিন থেকে দু'বছরের বেশি পুরনো হওয়া চলবে না।
সোলজার জেনারেল ডিউটি বিভাগে নিয়োগের বয়ঃসীমা স্থির হয়েছে ১৭ বছর ৬ মাস থেকে ২১ বছর, সোলজার টেক, সোলজার ট্রেডসম্যান ও অন্যান্য শ্রেণীতে নিয়োগের বয়ঃসীমা ১৭ বছর ৬ মাস থেকে ২৩ বছর স্থির করা হয়েছে।
শিক্ষাগত মাপকাঠি স্থির হয়েছে সোলজার জেনারেল ডিউটির ক্ষেত্রে মাধ্যমিক বা সমতুল পরীক্ষায় প্রতিটি বিষয়ে ৩৩ শতাংশ নম্বর সহ গড় ৪৫ শতাংশ নম্বর এবং সোলজার ট্রেডসম্যান পদে দশম শ্রেণী উত্তীর্ণ অথবা সোলজার টেক পদে নিয়োগের ক্ষেত্রে উচ্চমাধ্যমিক বা সমতুল পরীক্ষায় বিজ্ঞান ও ইংরেজিতে উত্তীর্ণ হওয়া সহ গড় ৫০ শতাংশ নম্বর নিয়ে পরীক্ষায় পাশ হওয়ার শংসাপত্র।
সেনাবাহিনীর পক্ষ থেকে আরও বলা হয়েছে, পরীক্ষায় ভুল উত্তর দেওয়ার ক্ষেত্রে ০.৫ নেগেটিভ মার্কিং রয়েছে। আগামী জানুয়ারি মাসে কোভিড-১৯ মহামারীজনিত পরিস্থিতির ওপর নির্ভর করে এই নিয়োগ শিবির আয়োজন করা হবে। স্বল্প সময়ের বিজ্ঞপ্তিতে কোভিড-১৯ পরিস্থিতির কথা বিবেচনায় রেখে শিবির বাতিল করা হতে পারে বলেও সেনাবাহিনীর পক্ষ থেকে জানানো হয়েছে।
পর্যটনমন্ত্রক
পর্যটন মন্ত্রক হোটেল ও অন্যান্য থাকার জায়গাগুলির অনুমোদন / শ্রেণীবিভাজন সংক্রান্ত মেয়াদ বাড়িয়ে ৩০শে জুন করেছে
নয়াদিল্লী, ২৬ মে, ২০২০
পর্যটকদের বিভিন্ন শ্রেণীর বিষয়টিকে বিবেচনায় রেখে পর্যটন মন্ত্রক রেটিং সিস্টেমের আওতায় হোটেলগুলিকে শ্রেণী বিভক্ত করে থাকে। এই ব্যবস্থার আওতায় হোটেলগুলিতে ওয়ান স্টার থেকে থ্রি স্টার, ফোর স্টার এবং ফাইভ স্টার সহ একাধিক শ্রেণীতে বিভাজন করা হয়। এই শ্রেণী বিভাজনগুলির মধ্যে রয়েছে ফাইভ স্টার ডিলাক্স, হেরিটেজ , হেরিটেজ , হেরিটেজ , লিগ্যাসি ভিন্টেজ প্রভৃতি। এছাড়াও অ্যাপার্টমেন্ট হোটেল, হোম স্টে, গেস্ট হাউস প্রভৃতি রয়েছে। উল্লেখ করা যেতে পারে মন্ত্রকের বর্তমান নিয়ম অনুসারে বিভিন্ন শ্রেণীর হোটেলের শ্রেণী বিভাজন/শংসাপত্রের মেয়াদ পাঁচ বছর।
বর্তমান পরিস্থিতি বিবেচনায় রেখে স্থির হয়েছে কোভিড-১৯ মহামারীর জন্য যেহেতু আতিথেয়তা শিল্পকে বিভিন্ন সমস্যার সম্মুখীন হতে হচ্ছে তাই মন্ত্রক হোটেল/অতিথি নিবাসগুলির অনুমোদন বা শংসাপত্র সংক্রান্ত মেয়াদ বাড়ানোর সিদ্ধান্ত নিয়েছে। ইতিমধ্যেই যে সমস্ত হোটেল বা অতিথি নিবাসের মেয়াদ উত্তীর্ণ হয়েছে তাদের সুবিধার্থে শংসাপত্র পুনর্নবীকরণের জন্য সময়সীমা বাড়িয়ে আগামী ৩০শে জুন পর্যন্ত করা হয়েছে।
একইভাবে মন্ত্রকের একটি কর্মসূচির আওতায় দেশে পর্যটনের প্রসারে ট্রাভেল এজেন্ট, ট্যুর অপারেটর, অ্যাডভেঞ্চার ট্যুর অপারেটর, ডোমেস্টিক ট্যুর অপারেটর এবং পর্যটক পরিবহন অপারেটরগুলির অনুমোদনের ব্যবস্থা করা হয়েছে। এই কর্মসূচির উদ্দেশ্য হল ট্রাভেল এজেন্ট এবং বিভিন্ন ধরণের ট্যুর অপারেটরদের মান ও পরিষেবা বজায় রাখতে উৎসাহিত করা।
লকডাউনের জন্য প্রয়োজনীয় নথিপত্র খতিয়ে দেখা এবং প্রদেয় পরিষেবার গুণমান যাচাই সংক্রান্ত কাজকর্ম স্থগিত হয়ে যাওয়ার দরুন পর্যটন মন্ত্রক ট্যুর অপারেটরদের স্বার্থে শংসাপত্রগুলির পুনর্নবীকরণের মেয়াদ ছয় মাস বাড়ানোর সিদ্ধান্ত নিয়েছে।
(CG/SS/NS